Screenshot: YouTube/PGSinfo

POČASNI predsjednik Primorsko-goranskoga saveza (PGS) Nikola Ivaniš izjavio je kako bi hrvatska Vlada od pape Franje trebala zatražiti da biskupe koji potiču da se pozdrav "Za dom - spremni!" uvede kao službeni pozdrav u Oružanim snagama Republike Hrvatske (OSRH) ukloni iz crkvenog i javnog života.



Hrvatska mora tražiti intervenciju Vatikana i njegovih ustanova jer je "ponašanje Crkve u Hrvatskoj eskaliralo do te mjere da se ona pokušava miješati u izvršnu vlast i politiku što sigurno nije njezin posao, izjavio je Ivaniš na konferenciji za novinare..



Vlada i Sabor trebaju tražiti od Vatikana "da povede računa o tome što rade njegovi predstavnici ovdje", rekao je Ivaniš ocjenivši kako inicijativa da se pozdrav "Za dom - spremni!" uvede u OSRH sramoti Katoličku Crkvu i hrvatsku državu.